Libera hansa urbo Bremeno

Bremeno estas urboŝtata federacia lando de Germanio, kies samnoma ĉefurbo estas Bremeno, laŭ nombro de loĝantoj la deka plej granda urbo de Germanio. Al la federacia lando apartenas ankaŭ la marhavena urbo Bremerhaven situanta je 60 km pli norde ol Bremeno. Fine de  la federacia lando havis  loĝantojn, el kiuj  vivis en la urbo Bremeno kaj  en Bremerhaven. En 2005 ambaŭ urboj estis fondomembro de la metropola regiono Bremeno-Oldenburgo.

 Vidindaĵoj 
eta|maldekstra|300px|
La hansa urbo Bremeno en la mezepoko estis unu el la tri centroj de la granda transnacia komerca reto Hanso, kune kun la kolegaj urboj Hamburgo kaj Lubeko, kaj rezulte en la urbocentro konserviĝis multaj riĉaj komercaj domoj el la mezepoko. Aparte etosa estas la urbocentra kvartalo Schnoor kun aparte malgrandaj historiaj urbokernaj dometoj, kie nuntempe situas sennombraj restoracioj, kafejoj, metiejoj kaj vendejoj de libroj kaj tradiciaj metiaĵoj. En 2004 la Urbodomo de Bremeno kaj la Statuo de Roland (Bremer Roland, troviĝanta inter la urbodomo kaj la katedralo), estis nomumitaj Monda Kulturheredaĵo de UNESKO. 

La turakvujo sur la riverinsulo, germane Wasserturm auf dem Werder, estas la plej aĝa turakvujo de la urbo Bremeno. La konstruaĵo alta 47 metrojn – popoldire ankaŭ nomata „renversita komodo“ – sur la urbinsulo estis ero de la Bremena akvomastrumado.

La koro de la urbo Bremerhaven estas la la havenaj kajoj por grandaj transatlantikaj ŝipoj, kie en la 17-a ĝis 20-a jarcentoj multegaj eŭropanoj komencis sian longan ŝipan vojon al la Nova Mondo de Ameriko. Nun proksime de la kajoj vidindas aparte tri grandaj muzeoj, el kiuj elstaras impresa interaktiva muzeo pri klimata ŝanĝiĝo, sed ankaŭ vidindas la muzeo pri ŝiptransportado kaj la muzeo pri elmigrado de Eŭropo al aparte norda Ameriko.

 Servoj 
 Universitato de Bremeno

 Socio 
Radio Bremen (mallonge rb) estas aŭtonoma ŝtata radiostacio kaj televida sendostacio por la urbo Bremeno kun centra oficejo en Bremeno.

 Festoj 
La karnavalo de Bremeno estas ĉiujara karnavala parado en Bremen kun postsekva balo kaj multnombro da flankaj okazaĵoj, kiu okazas ĉiun jaron ekde 1986. Ekde 1991 la karnavalo okazas laŭ devizo ŝanĝiĝanta ĉiun jaron. Temas pri karnavalo kun la pezocentro de sambo. Aliaj „kolonoj“ estas maskoj, kostumoj, paŝstangoj kaj spektakloj. Organizanto estas la asocio Initiative Bremer Karneval e.V. Initiatinto kaj arta direktisto estas la ŝvisa artistino Janine Jaeggi. La karnavalo de Bremeno validas kiel la plej granda sambo-karnavalo en Eŭropo kaj preskaŭ samtempas kun la karnavalo en Venecio.

 Rilatoj al Esperanto 
En Bremeno ekzistas tradicia Esperanto-grupo (retadreso videblas sube). Interalie, en la nordokcidenta urboparto Ohlenhof de la hansa urbo Bremeno, do la suda parto de la federacia lando, proksime de la urba haveno borde de la riverego Weser, situas strato nomata "Zamenhofstraße".

 Eksteraj ligiloj 

  ()
 StadtPanoramen Bremen – germanlingva retejo pri Bremen
 Esperanto-Grupo Bremen

Kategorio:Federaciaj landoj de Germanio
Kategorio:Bremeno